stanford-oval/wikipedia huggingface dataset:
กฎบัตรสหประชาชาติ

| --- | --- |
กฎบัตร
วันร่าง: 14 สิงหาคม ค.ศ. 1941
วันลงนาม: 26 มิถุนายน ค.ศ. 1945 (1945-06-26)
ที่ลงนาม: ซานฟรานซิสโก รัฐแคลิฟอร์เนีย สหรัฐ
วันมีผล: 24 ตุลาคม ค.ศ. 1945
เงื่อนไข: ให้สัตยาบันโดยจีน ฝรั่งเศส สหภาพโซเวียต สหราชอาณาจักร สหรัฐ และประเทศภาคีฝ่ายข้างมาก
ภาคี: 193
ผู้เก็บรักษา: นานาชาติ
ภาษา: อาหรับ, จีน, อังกฤษ, ฝรั่งเศส, รัสเซีย และสเปน
ข้อความทั้งหมด
 :th:กฎบัตรสหประชาชาติ ที่ วิกิซอร์ซ
กฎบัตรสหประชาชาติ (อังกฤษ: Charter of the United Nations) คือ ข้อตกลงที่บรรดาประเทศผู้ก่อตั้งและร่วมเป็นสมาชิกองค์การสหประชาชาติได้ให้สัตยาบันเข้าผูกพัน โดยมีเนื้อหาเกี่ยวกับวัตถุประสงค์และหลักการ ตลอดจนกระบวนการดำเนินงานและบริหารงานต่าง ๆ ขององค์การสหประชาชาติ ถือเป็นกฎหมายระหว่างประเทศและเป็นตราสารก่อตั้งที่สถาปนาองค์การให้เกิดขึ้นอย่างเป็นทางการ
ด้วยเหตุนี้ องค์การสหประชาชาติจึงก่อตั้งขึ้นอย่างเป็นทางการเมื่อวันที่ 24 ตุลาคม พ.ศ. 2488 (ค.ศ. 1945) ซึ่งเป็นวันที่ประเทศจีน ประเทศฝรั่งเศส สหภาพโซเวียต สหราชอาณาจักร สหรัฐอเมริกา และประเทศอื่น ๆ ได้มีการให้สัตยาบันต่อกฎบัตรสหประชาชาติ โดยทุกประเทศที่เป็นสมาชิกสหประชาชาติจะต้องปฏิบัติตามกฎบัตรสหประชาชาติอย่างเคร่งครัด ยกเว้นเพียงแต่นครรัฐวาติกันที่เป็นประเทศผู้สังเกตการณ์ซึ่งเป็นข้อยกเว้น
กติกาสัญญาความเป็นกลางโซเวียต–ญี่ปุ่น

ภาพรัฐมนตรีว่าการกระทรวงการต่างประเทศของญี่ปุ่น นายมัสซูโอกะ กำลังลงนามในกติกาสัญญาความเป็นกลางโซเวียต-ญี่ปุ่น
กติกาสัญญาความเป็นกลางโซเวียต-ญี่ปุ่น (อังกฤษ: Soviet–Japanese Neutrality Pact) (ญี่ปุ่น: 日ソ中立条約, Nisso Chūritsu Jōyaku) คือสนธิสัญญาระหว่าง สหภาพโซเวียตและจักรวรรดิญี่ปุ่น ลงนามกันเมื่อปี ค.ศ. 1941 สองปีหลังจากสงครามชายแดนโซเวียต-ญี่ปุ่น
เบื้องหลัง

หลังจากที่สงครามอุบัติขึ้นในทวีปยุโรประหว่างสหราชอาณาจักรกับฝรั่งเศสฝ่ายหนึ่ง และนาซีเยอรมนีอีกฝ่ายหนึ่ง ตั้งแต่เดือนกันยายน ค.ศ. 1939 สหภาพโซเวียตมองเห็นความจำเป็นที่จะต้องฟื้นฟูความสัมพันธ์กับประเทศในภาคพื้นตะวันออกไกล เพื่อเตรียมตัวรับภัยอันตรายที่จะเกิดขึ้นกับภาคตะวันตกของประเทศ อีกด้านหนึ่ง คือ ญี่ปุ่น ซึ่งอยู่ระหว่างสงครามกับประเทศจีน และความสัมพันธ์กับสหรัฐอเมริกาก็เริ่มเลวร้ายลงไปทุกขณะ ดังนั้น ญี่ปุ่นจึงมีความต้องการที่จะปรองดองกับสหภาพโซเวียตเพื่อพัฒนาจุดยืนของตนในเวทีโลก และรักษาแนวชายแดนทางเหนือของแมนจูกัว จากการรุกรานของสหภาพโซเวียตที่อาจจะเกิดขึ้นได้
กติกาสัญญาดังกล่าวได้รับการลงนามที่กรุงมอสโก เมื่อวันที่ 13 เมษายน ค.ศ. 1941 โดยรัฐมนตรีว่าการกระทรวงการต่างประเทศของญี่ปุ่น นายโยะซุเกะ มะสึโอกะ และเอกอัครราชทูต โยชิสึกุ ทะเทกาวะ ซึ่งเป็นผู้แทนฝ่ายญี่ปุ่น และนายวียาเชสลาฟ โมโลตอฟ ซึ่งเป็นผู้แทนฝ่ายโซเวียต
ข้อความ

สภาผู้บริหารสูงสุดแห่งโซเวียต ของสหภาพสาธารณรัฐสังคมนิยมโซเวียตและฝ่าละอองธุลีพระบาท จักรพรรดิฮิโระฮิโตะ ได้มารวมกันด้วยความปรารถนาที่จะส่งเสริมสันติภาพและสัมพันธไมตรีระหว่างสองประเทศ ได้ตัดสินใจที่จะลงนามในข้อตกลงรักษาความเป็นกลาง เพื่อจุดประสงค์ดังต่อไปนี้:
สภาผู้บริหารสูงสุดแห่งโซเวียตของสหภาพสาธารณรัฐสังคมนิยมโซเวียต - วียาเชสลาฟ โมโลตอฟ ประธานสภาผู้ตรวจการของประชาชนและผู้ตรวจการประชาชน แห่งกิจการว่าการต่างประเทศของสหภาพสาธารณรัฐสังคมนิยมโซเวียต
ฝ่าละอองธุลีพระบาท จักรพรรดิแห่งญี่ปุ่น นายโยะซุเกะ มะสึโอะกะ รัฐมนตรีว่าการกระทรวงการต่างประเทศญี่ปุ่น จุซันมิน คาวาเลียร์แห่งเครื่องราชอิสริยาภรณ์อรหสมบัติขั้นที่หนึ่ง และพลโทโยะชิสึเกะ ทาเทกาวะ เอกอัครราชทูตวิสามัญและทูตผู้มีอำนาจเต็มแห่งสหภาพสาธารณรัฐสังคมนิยมโซเวียต จุซันมิน คาวาเลียร์แห่งเครื่องราชอิสริยาภรณ์อาทิตย์อุทัยขั้นที่หนึ่ง และเครื่องราชอิสริยภรณ์ว่าวทองขั้นที่สี่
ผู้ซึ่งหลังจากการแลกเปลี่ยนหนังสือแนะนำตัวกันแล้ว และได้รับการยืนยันอย่างเป็นทางการ ได้สรุปข้อตกลงดังต่อไปนี้:
ข้อหนึ่ง คู่สัญญาทั้งสองได้ให้การรับรองว่าจะดำรงรักษาสันติภาพและสัมพันธไมตรีระหว่างทั้งสองฝ่าย และต่างก็เคารพความมั่นคงของอาณาเขตของคู่สัญญาอีกฝ่ายหนึ่งซึ่งจะถูกละเมิดมิได้
ข้อสอง ในช่วงที่หนึ่งในคู่สัญญาเกิดภาวะสงครามกับประเทศที่สาม คู่สัญญาอีกฝ่ายหนึ่งจะต้องดำรงความเป็นกลางตลอดช่วงสภาวะสงครามนั้น
ข้อสาม สัญญาดังกล่าวจะมีผลบังคับใช้ตั้งแต่วันที่คู่สัญญาทั้งสองฝ่ายได้มาลงนามกันในวันนี้ และมีผลบังคับใช้เป็นเวลาห้าปีนับตั้งแต่วันที่คู่สัญญาทั้งสองฝ่ายได้ลงนาม ในกรณีถ้าหากฝ่ายหนึ่งเพิกถอนสัญญาเป็นเวลาหนึ่งปี ก่อนสัญญาดังกล่าวจะครบวาระ สัญญาจะได้รับการพิจารณาให้ต่อเวลาออกไปอีกห้าปีโดยอัตโนมัติ
ข้อสี่ สัญญาดังกล่าวจำต้องได้รับการอนุมัติโดยเร็วที่สุด และสถานที่ลงนามอาจจะเปลี่ยนไปเป็นที่กรุงโตเกียวได้เช่นกัน
ในการยืนยันของข้อตกลงที่ได้กล่าวมาข้างต้นทั้งหมด คู่สัญญาทั้งสองฝ่ายได้ลงนามในสนธิสัญญาดังกล่าวเป็นจำนวนสองฉบับ ซึ่งได้ร่างขึ้นในภาษารัสเซียฉบับหนึ่งและในภาษาญี่ปุ่นอีกฉบับหนึ่ง และได้รับการประทับตราจากผู้แทนของทั้งสองฝ่าย ลงนามในกรุงมอสโก เมื่อวันที่ 13 เมษายน 1941 ซึ่งตรงกับ วันที่ 13 เดือน 4 ปีโชวะที่ 16, วี.โมโลตอฟ; โยะซุเกะ มัสซูโอกะ, โยชิสึกุ ทาเทกาวะ
ผลที่เกิดขึ้นตามมา

สนธิสัญญาดังกล่าวได้ขยายตัวขึ้น โดยมีการเชื่อมโยงไปถึงมองโกเลียและแมนจูเรีย สหภาพโซเวียตได้รับประกันต่อความมั่นคงตามอาณาเขตของแมนจูกัว ขณะที่ญี่ปุ่นก็ได้รับประกันความมั่นคงแก่มองโกเลียด้วยเช่นกัน หลังจากนั้น ในปี 1941 ญี่ปุ่น ในฐานะผู้ร่วมลงนามในสนธิสัญญาไตรภาคี มีความวิตกกังวลว่าควรจะมีการเพิกถอนสนธิสัญญาความเป็นกลางโซเวียต-ญี่ปุ่นนี้ โดยเฉพาะอย่างยิ่ง หลังจากนาซีเยอรมนีรุกรานสหภาพโซเวียตในปฏิบัติการบาร์บารอสซา แต่ญี่ปุ่นก็ได้ตัดสินใจที่จะยังคงรักษาสัญญานี้ไว้ และจะขยายดินแดนไปทางใต้ และโจมตีอาณานิคมของชาติอาณานิคมยุโรปในทวีปเอเชียแทน
ในวันที่ 5 เมษายน ค.ศ. 1945 สหภาพโซเวียตได้ฉีกสนธิสัญญาดังกล่าว โดยแจ้งแก่รัฐบาลญี่ปุ่นว่า "ตามที่ในข้อสามได้กล่าวเอาไว้ 'ซึ่งได้เปิดโอกาสให้เพิกถอนสนธิสัญญาได้เป็นเวลาหนึ่งปีก่อนหน้าที่ระยะเวลาของสนธิสัญญาจะครบห้าปีตามกำหนด รัฐบาลโซเวียตได้ทราบดีว่ารัฐบาลญี่ปุ่นจะยังสามารถจำสนธิสัญญาในวันที่ 13 เมษายน 1941 นี้ได้'"
ในวันที่ 8 สิงหาคม ค.ศ. 1945 สหภาพโซเวียตประกาศสงครามต่อญี่ปุ่นในปฏิบัติการพายุสิงหาคม ซึ่งเป็นการรักษาสัญญาในที่ประชุมยัลต้า แก่ฝ่ายสัมพันธมิตร ที่จะเข้าสู่สงครามในเวลาสามเดือนหลังจากวันแห่งชัยชนะในทวีปยุโรป ญี่ปุ่นได้โต้แย้งว่า ขณะที่สหภาพโซเวียตชี้ให้เห็นถึงเนื้อหาของข้อสามว่าสนธิสัญญาดังกล่าวจะไม่ได้รับการต่ออายุ ปฏิบัติการพายุสิงหาคมก็ยังละเมิดต่อสนธิสัญญา ซึ่งยังไม่ครบวาระจนกว่าจะถึงวันที่ 13 เมษายน ค.ศ. 1946
ดูเพิ่ม

ความสัมพันธ์โซเวียต-ญี่ปุ่น
สนธิสัญญาโมโลตอฟ-ริบเบนทรอพ
กฎกระทรวง

กฎกระทรวง (อังกฤษ: Ministerial Regulation) เป็นกฎหมายลายลักษณ์อักษรประเภทหนึ่งของประเทศไทย ซึ่งรัฐมนตรีว่าการกระทรวงตราขึ้นโดยอาศัยอำนาจตามบทบัญญัติแห่งพระราชบัญญัติ หรือแห่งกฎหมายที่มีฐานะเสมอกัน เป็นต้นว่า ประมวลกฎหมาย พระราชกำหนด กฎกระทรวงนั้นเดิมเรียกว่า กฎเสนาบดี
ประวัติของกฎกระทรวง

กฎกระทรวงนั้น เดิมเรียก "กฎเสนาบดี" ต่อมามีพระราชบัญญัติเทียบตำแหน่งรัฐมนตรีกับเสนาบดีแต่ก่อน พุทธศักราช 2475 ซึ่งมาตรา 3 ว่า "ในพระราชบัญญัติและบทกฎหมายอื่นใดซึ่งประกาศใช้อยู่ในเวลานี้ คำว่า 'เสนาบดี' ให้อ่านเป็น 'รัฐมนตรี' คำที่กล่าวถึงเสนาบดีกระทรวงใด ๆ ให้หมายความว่ารัฐมนตรีว่าการกระทรวงนั้น ๆ และคำว่า 'กฎเสนาบดี' ให้อ่านเป็น 'กฎกระทรวง'"
ประวัติของกฎกระทรวง > สมัยสมบูรณาญาสิทธิราชย์

สมัยสมบูรณาญาสิทธิราชย์ กฎเสนาบดีนั้นนอกจากจะได้ตราขึ้นไว้โดยอาศัยอำนาจตามบทกฎหมายแล้ว ยังมีอันซึ่งได้ตราขึ้นไว้โดยได้รับพระบรมราชานุญาตอีกด้วย ทั้งยังปรากฏว่าครั้งที่การร่างกฎหมายยังไม่เป็นระเบียบเช่นสมัยนี้นั้น กฎเสนาบดียังได้แก่ข้อบังคับที่เสนาบดีตราขึ้นเพื่อกำหนดกิจการภายในกระทรวง เช่น ระเบียบทางธุรการ ฯลฯ อีกด้วย ซึ่งต่างจากปัจจุบันที่กฎกกระทรวงจะตราขึ้นได้ต่อเมื่อมีบทกฎหมายให้อำนาจรัฐมนตรีว่าการกระทรวงนั้น ๆ ไว้ และย่อมใช้บังคับแก่บุคคลทั่วไป หาใช่เป็นระเบียบการภายในซึ่งใช้บังคับเฉพาะหมู่เหล่าไม่
ประวัติของกฎกระทรวง > สมัยสมบูรณาญาสิทธิราชย์ > กฎเสนาบดีสามจำพวก

อันกฎเสนาบดีในสมัยสมบูรณาญาสิทธิราชย์นั้นอาจจำแนกได้เป็นสามจำพวก ดังต่อไปนี้
ประวัติของกฎกระทรวง > สมัยสมบูรณาญาสิทธิราชย์ > กฎเสนาบดีสามจำพวก > จำพวกแรก

กฎเสนาบดีที่เจ้ากระทรวงตราขึ้นเป็นกฎหมายโดยอาศัยอำนาจตามพระราชบัญญัติหรือกฎหมายที่มีฐานะเทียบเท่า เช่น กฎเสนาบดีกระทรวงนครบาลกำหนดน้ำหนักรถยนต์ที่สัญจรไปมาบนถนนหลวงในจังหวัดพระนคร ออกตามความในพระราชบัญญัติรถยนต์ พุทธศักราช 2452
ประวัติของกฎกระทรวง > สมัยสมบูรณาญาสิทธิราชย์ > กฎเสนาบดีสามจำพวก > จำพวกที่สอง

ก่อนการเปลี่ยนแปลงการปกครอง พ.ศ. 2475 นั้น มีกฎเสนาบดีซึ่งได้ตราขึ้นไว้โดยไม่มีบทกฎหมายให้อำนาจในการตรา และซึ่งกำหนดข้อความอื่นใดนอกเหนือไปจากบทกฎหมายที่ให้อำนาจในการตราไว้ก็มี กฎเสนาบดีเหล่านี้หากได้รับพระบรมราชานุญาตแล้วก็มีผลใช้บังคับเป็นกฎหมายเสมอบทบัญญัติที่พระมหากษัตริย์ผู้ทรงรัฎฐาธิปัตย์ในครั้งนั้นทรงตราขึ้น เช่น
กฎเสนาบดีว่าด้วยที่กุศลสถานชนิดศาลเจ้า พ.ศ. 2463 ออกโดยอาศัยอำนาจในพระราชบัญญัติลักษณะปกครองท้องที่ พุทธศักราช 2457 โดยปรากฏในคำปรารถแห่งกฎเสนาบดีนั้นว่า
ด้วยตามความในพระราชบัญญัติลักษณะปกครองท้องที่ พุทธศักราช 2457 มาตรา 123 ให้กรมการอำเภอมีหน้าที่คอยตรวจตราอุดหนุนผู้ปกปักรักษาอย่าให้ผู้ใดเบียดเบียนที่วัดหรือที่กุศลสถานอย่างอื่นอันเป็นของกลางสำหรับมหาชนนั้น บัดนี้ ทรงพระราชดำริเห็นว่า ที่ศาลเจ้าซึ่งเป็นสถานที่เคารพและกระทำพิธีกรรมตามลัทธิของประชาชบางจำพวกในกรุงสยามนับว่าเป็นกุศลสถานสำหรับประชาชนจำพวกหนึ่ง ซึ่งสมควรจะวางระเบียบการปกปักรักษาขึ้นไว้ให้เป็นหลักฐาน จึงทรงพระกรุณาโปรดเกล้าฯ ให้เสนาบดีกระทรวงนครบาลและเสนาบดีกระทรวงมหาดไทยตั้งกฎข้อบังคับขึ้นตามความในมาตรา 5 แห่งพระราชบัญญัติลักษณะปกครองท้องที่ พุทธศักราช 2457
มาตรา 5 ดังกล่าวนั้นว่า "ให้เสนาบดีผู้บัญชาการปกครองท้องที่มีอำนาจที่จะตั้งกฎข้อบังคับสำหรับจัดการให้เป็นไปตามพระราชบัญญัตินี้ ถ้าแลกฎนั้นได้รับพระราชทานพระบรมราชานุญาตและประกาศในหนังสือราชกิจจานุเบกษาแล้วก็ให้ถือว่าเป็นเหมือนส่วนหนึ่งในพระราชบัญญัตินี้"
กฎเสนาบดีฉบับนี้ได้รับพระบรมราชานุญาตและประกาศในราชกิจจานุเบกษาแล้ว แต่เหตุที่มาตรา 5 นั้นบังคับว่าให้เสนาบดีมีอำนาจตรากฎเพื่อดำเนินการให้เป็นไปตามพระราชบัญญัตินี้เท่านั้น และมาตรา 123 ที่อ้างถึงมีความว่า ให้กรมการอำเภอมีหน้าที่กำกับดูแลและสนับสนุนการปฏิบัติหน้าที่ของผู้ปกปักรักษาวัดหรือกุศลสถานอย่างอื่นที่เป็นสาธารณสถาน แต่กฎเสนาบดีนี้กลับให้อำนาจอธิบดีพระนครบาลถอดถอนผู้ปกปักรักษานั้นและแต่งตั้งคนใหม่แทนได้ ซึ่งเป็นการนอกเหนือไปจากที่บัญญัติไว้ในมาตรา 123 เช่นว่า จึงเกิดปัญหาขึ้นว่า กฎเสนาบดีฉบับนี้จะมีใช้บังคับได้ทั้งฉบับหรือเฉพาะข้อความที่ต้องตามเจตนารมณ์ของพระราชบัญญัติดังกล่าวเท่านั้น
ตามคำพิพากษาศาลฎีกาที่ 288, 289, 290, 291/2466 ศาลฎีกามีความเห็นในกรณีเป็นสองทางว่า
1) กฎเสนาบดีนั้นได้รับพระบรมราชานุญาตและประกาศในราชกิจจานุเบกษาแล้ว ย่อมใช้บังคับได้เสมอเป็นส่วนหนึ่งแห่งพระราชบัญญัติลักษณะปกครองท้องที่เช่นว่านั้น
2) อันเจตนารมณ์แห่งมาตรา 5 ดังกล่าวนั้นไม่ได้หมายความว่ากฎเสนาบดีที่มีข้อความเกินเลยไปจะใช้เป็นกฎหมายได้ และการตรากฎหมายนั้นเป็นพระราชอำนาจ แต่การออกกฎเสนาบดีเป็นอำนาจของเสนาบดี ถ้ากฎเสนาบดีมีข้อควาทมนอกเหนือกฎหมายได้แล้วก็จะกลายเป็นว่ากฎเสนาบดีสามารถแก้กฎหมายของแผ่นดินได้ นอกจากนี้ การที่กฎเสนาบดีได้กำหนดอำนาจถอดถอนและแต่งตั้งผู้ปกปักรักษานั้น ไม่ได้เป็น "การกำกับดูแลและสนับสนุนการปฏิบัติหน้าที่ของผู้ปกปักรักษา" ตามมาตรา 123 เลย กับทั้งกฎเสนาบดีนี้ยังมีการกำหนดโทษทางอาญาสำหรับผู้ฝ่าฝืนอีกด้วย ซึ่งการกำหนดโทษเช่นนี้เป็นพระราชอำนาจ จึงถือว่ากฎเสนาบดีฉบับนี้ใช้บังคับไม่ได้
อย่างไรก็ดี ศาลฎีกาได้นำความขึ้นกราบบังคมทูลพระกรุณาขอพระราชทานพระบรมราชวินิจฉัยจากพระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว ซึ่งพระราชทานมาว่า ตามธรรมเนียมประเพณีแต่ก่อนมา เมื่อพระราชทานพระบรมราชานุญาตให้ใช้กฎเสนาบดีได้แล้ว ต้องนับว่ากฎเสนาบดีนั้นเป็นกฎหมาย
ประวัติของกฎกระทรวง > สมัยสมบูรณาญาสิทธิราชย์ > กฎเสนาบดีสามจำพวก > จำพวกที่สาม

มีกฎเสนาบดีบางฉบับซึ่งไม่มีลักษณะเป็นกฎเสนาบดีเลย เพราะไม่ได้ออกโดยอาศัยอำนาจตามบทกฎหมาย และมิได้รับพระราชทานพระบรมราชานุญาตด้วย แต่ก็มีผลใช้บังคับ กฎเหล่านี้มีเนื้อหาเป็นการวางระเบียบเกี่ยวกับกิจการภายในกระทรวง เช่น กฎเสนาบดีกระทรวงยุติธรรม ฉบับที่ 1 ว่าด้วยวิธีเก็บของกลาง
ประวัติของกฎกระทรวง > สมัยประชาธิปไตย

ภายหลังการเปลี่ยนแปลงการปกครอง พ.ศ. 2475 กฎกระทรวงได้แก่บทบัญญัติที่กระทรวงได้ตราขึ้นโดยอาศัยอำนาจที่ให้ไว้ในกฎหมาย คือ พระราชบัญญัติ พระราชกำหนด หรือพระราชกฤษฎีกา แล้วแต่กรณี หากตราขึ้นโดยนอกเหนืออำนาจ (ละติน: ultra vires) เช่นว่าแล้วย่อมมีผลเป็นโมฆะ
การตรากฎกระทรวง

รัฐมนตรีว่าการกระทรวงผู้รักษาอำนาจตามพระราชบัญญัติหรือพระราชกำหนดซึ่งให้อำนาจรัฐมนตรีกระทรวงนั้น ๆ ออกกฎกระทรวง จะเป็นผู้เสนอร่างกฎกระทรวงต่อคณะรัฐมนตรี เมื่อคณะรัฐมนตรีมีมติเห็นชอบแล้ว รัฐมนตรีว่าการกระทรวงนั้นประกาศใช้ร่างกฎกระทรวงนั้นเป็นกฎหมายได้ โดยจะมีผลใช้บังคับเมื่อได้ประกาศในราชกิจจานุเบกษาแล้ว
กรดซาลิไซลิก

Chemical compound
กรดซาลิไซลิก (อังกฤษ: salicylic acid) เป็นกรดเครื่องสำอางที่ได้จากเปลือกของต้นหลิว เป็นกลุ่มเดียวกับแอสไพริน นิยมนำมาผสมกับเครื่องสำอาง เพราะสามารถผลัดเซล์ผิว แต่จะไม่เหมือนกับ AHA ที่โมเลกุลเล็กกว่าจึงสามารถช่วยเรื่องริ้วรอย แต่ BHA จะเด่นตรงที่ มันจะซึมลงไปในรูขุมขนเพื่อล้างเอาไขมันที่ติดตามรูขุมขนให้หลุดออก ทำให้ไม่อุดตันและเกิดสิว แถมในระยะยาวจะช่วยให้รูขุมขนเล็กลง BHA จะผสมอยู่ในเครื่องสำอางประมาณ 1- 2%
คนที่เป็นสิวเสี้ยน สิวอุดตันในบางคนใช้ BHA อย่างเดียวก็ดีขึ้นได้เลย และยังสามารถใช้ร่วมกับผลิตภัณฑ์รักษาสิวตัวอื่นเพื่อให้มีประสิทธิภาพมากขึ้น ส่วนคนที่เป็น Acne Rocasea ในช่วงแรก ๆ BHA ยังทำให้ดีขึ้นได้อีกด้วย
ต้นหลิวขาว (Salix alba) เป็นแหล่งของกรดซาลิไซลิกในธรรมชาติ
กรดคลอโรแพลตินิก

| --- | --- |


ชื่อ
IUPAC name Dihydrogen hexachloroplatinate(2–)
ชื่ออื่น Hexachloroplatinic acid
เลขทะเบียน
เลขทะเบียน CAS: 16941-12-1 Y
3D model (JSmol): รูปภาพแบบโต้ตอบ
เคมสไปเดอร์: 55731 Y
ECHA InfoCard: 100.037.267 
EC Number: 241-010-7
ผับเคม CID: 61859
RTECS number: TP1510000
UNII: Q65224GJ7F Y
CompTox Dashboard (EPA): DTXSID30858819 
 InChI InChI=1S/6ClH.Pt/h6*1H;/q;;;;;;+4/p-4 YKey: GBFHNZZOZWQQPA-UHFFFAOYSA-J Y InChI=1/6ClH.Pt/h6*1H;/q;;;;;;+4/p-4/rCl6Pt/c1-7(2,3,4,5)6/q-2/p+2Key: GBFHNZZOZWQQPA-DUMOQKOKAQ 
 SMILES [H+].[H+].Cl[Pt-2](Cl)(Cl)(Cl)(Cl)Cl 
คุณสมบัติ
สูตรเคมี: H2PtCl6 
มวลโมเลกุล: 409.81 g/mol   
ลักษณะทางกายภาพ: Reddish brown solid
ความหนาแน่น: 2.431 g/cm3
จุดหลอมเหลว: 60 °C (333 K)
จุดเดือด: decomp
ละลายในน้ำ: highly soluble
โครงสร้าง
โครงสร้างผลึก: Anti-fluorite.
Coordination geometry: octahedral
Dipole moment: 0 D
ความอันตราย
NFPA 704 (fire diamond):   2 0 1
สารประกอบอื่นที่เกี่ยวข้องกัน
แอนไอออนอื่น ๆ: Hexachloropalladic acid
แคทไอออนอื่น ๆ: Potassium hexachloroplatinate,  Ammonium hexachloroplatinate,  Rubidium hexachloroplatinate,  Caesium hexachloroplatinate
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
กรดคลอโรแพลตินิก (อังกฤษ: Chloroplatinic acid) เป็นสารประกอบเคมีมักจะเป็น hexahydrate ที่มีสูตร H2PtCl6·(H2O)6 เป็นหนึ่งในสารละลายน้ำอย่างง่ายดายสามารถใช้ได้มากที่สุดของทองคำขาว มันไม่ค่อยได้อยู่ในสถานะที่บริสุทธิ์ผลิตภัณฑ์ในเชิงพาณิชย์เป็นเกลือไฮโดรเนียมของ hexachloroplatinate (IV) anion ดังนั้นสูตรที่ถูกต้องคือ [H3O]2[PtCl6]·4H2O
กบแคระแอฟริกัน

| กบแคระแอฟริกัน |
| --- | --- |

ชนิด H. boettgeri

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibian
ชั้นย่อย:: Lissamphibia
อันดับใหญ่:: Batrachia
อันดับ:: Anura
วงศ์:: Pipidae
สกุล:: Hymenochirus Boulenger, 1896

ชนิด
 ดูในเนื้อหา
กบแคระแอฟริกัน (อังกฤษ: African dwarf frog) เป็นสัตว์สะเทินน้ำสะเทินบกจำพวกกบสกุลหนึ่ง จัดอยู่ในสกุล Hymenochirus ในวงศ์กบเล็บ (Pipidae)
เป็นกบที่มีขนาดเล็ก อาศัยอยู่ในน้ำตลอดชีวิต มีลำตัวแบนราบมาก ขายื่นออกไปทางด้านข้างลำตัว ไม่มีเส้นข้างลำตัวเหมือนกบสกุลอื่นในวงศ์เดียวกัน ขาหลังใหญ่และมีแผ่นหนังเป็นพังผืดระหว่างนิ้วตีนใหญ่มาก ขาหน้ามีนิ้วตีนยาวและมีพังผืด ลูกอ๊อดกินสัตว์ขนาดเล็กต่าง ๆ เป็นอาหาร
มีความยาวเฉลี่ยประมาณ  6.35 เซนติเมตร (2.5 นิ้ว) อายุสูงสุดที่พบคือ 20 ปี พบกระจายพันธุ์ในแหล่งน้ำจืดต่าง ๆ ของทวีปแอฟริกา แถบลุ่มน้ำคองโก
เป็นกบที่มีขนาดเล็ก จึงนิยมเลี้ยงกันเป็นสัตว์น้ำสวยงามเหมือนปลาสวยงามในตู้กระจก โดยเฉพาะอย่างยิ่งในตัวที่เป็นสีเผือก
การจำแนก

Hymenochirus boettgeri (Tornier, 1896)
Hymenochirus boulengeri De Witte, 1930
Hymenochirus curtipes Noble, 1924
Hymenochirus feae Boulenger, 1906
แหล่งข้อมูลอื่น

ข้อมูลที่เกี่ยวข้องกับ Hymenochirus ที่วิกิสปีชีส์
กรงเล็บอาร์คิมิดีส

กรงเล็บอาร์คิมิดีส (อังกฤษ: Claw of Archimedes) เป็นอาวุธโบราณที่ประดิษฐ์โดยอาร์คิมิดีส เพื่อใช้ป้องกันการรุกรานทางน้ำในระหว่างการล้อมซีราคิวส์ ยังไม่มีข้อมูลที่ชัดเจนว่าอาวุธนี้เป็นอย่างไร แต่จากบันทึกของนักประวัติศาสตร์ยุคโบราณ บรยายเอาไว้ว่ามีลักษณะเหมือนเครนที่ติดตั้งขอเกี่ยวเอาไว้ สามารถยกเรือที่มาโจมตีขึ้นจากน้ำ ยกไปที่อื่น แล้วก็ทิ้งลงมาทันทีทันใด
เครื่องจักรเหล่านี้มีบทบาทอย่างมากระหว่างสงครามพิวนิกครั้งที่สอง ในช่วง 214 ปีก่อนคริสตกาล เมื่อสาธารณรัฐโรมันปิดล้อมเมืองไซราคัสด้วยกองเรือจำนวนอย่างน้อย 120 ลำภายใต้การนำของแม่ทัพมาร์คัส เคลาดิอุส มาร์เซลลุส เครื่องจักรนี้ทำลายเรือของฝ่ายโรมันไปได้มาก นักประวัติศาสตร์เช่นโพลิบิอุสและลิวีบันทึกไว้ว่าทัพโรมันเสียหายจากเครื่องจักรชนิดนี้เป็นจำนวนมาก รวมถึงความเสียหายจากเครื่องยิงหินที่พัฒนาโดยอาร์คิมิดีสเช่นกัน
หนังสืออ่านเพิ่มเติม

Chris Rorres, Harry Harris: A Formidable War Machine: Construction and Operation of Archimedes’ Iron Hand, Symposium on Extraordinary Machines and Structures in Antiquity, Olympia, Greece, August 19-24, 2001, pp.1-18
C. K. Young: Archimedes's iron hand or claw – a new interpretation of an old mystery, Centaurus, Vol. 46, No. 3 (Dec. 2004), pp. 189-207
แหล่งข้อมูลอื่น

Scale models of the Claw's operation
BBC Secrets of the Ancients เก็บถาวร 2008-04-11 ที่ เวย์แบ็กแมชชีน BBC
Polybius History
กรด 1-แนฟทาลีนแอซีติก

| --- | --- |

ชื่อ
IUPAC name 2-(1-Naphthyl)acetic acid
ชื่ออื่น 1-Naphthaleneacetic acid α-Naphthaleneacetic acid Naphthylacetic acid NAA
เลขทะเบียน
เลขทะเบียน CAS: 86-87-3
3D model (JSmol): รูปภาพแบบโต้ตอบ
ECHA InfoCard: 100.001.551 
CompTox Dashboard (EPA): DTXSID8020915 
 SMILES C1=CC=C2C(=C1) C=CC=C2CC(=O)O 
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
กรด 1-แนฟทาลีนแอซีติก (อังกฤษ: 1-Naphthaleneacetic acid: NAA) มีสูตรโครงสร้างเป็น C10H7CH2COOH เป็นออกซินสังเคราะห์ที่ใช้ในการกระตุ้นการเกิดราก กระตุ้นให้ระบบรากเจริญดี เปลี่ยนเพศดอกเงาะ ทาที่รอยแผลหลังการตัดแต่งกิ่งเพื่อป้องกันการแตกหน่อ ป้องกันผลร่วง NAA ที่ใช้ในทางการเกษตรเป็นผลึกสีขาว ละลายได้ดีในแอลกอฮอล์ จัดเป็นสารที่เป็นพิษต่อสัตว์เลี้ยงลูกด้วยนมระดับปานกลาง
ในทางการเกษตรมีการนำเอา NAA มาใช้งานดังนี้
การเปลี่ยนเพศของดอกเงาะ NAA สามารถเปลี่ยนเพศของดอกเงาะพันธุ์สีชมพูจากดอกกะเทยให้เป็นดอกตัวผู้ได้
การขยายพันธุ์มะม่วง NAA ผสมกับลาโนลินทาเหนือรอยทาบของกิ่งมะม่วงแรดบนต้นตอมะม่วงแก้ว ช่วยให้รอยทาบประสานกันได้ดี และช่วยเร่งการออกราก
การเพิ่มขนาดผลของสับปะรด NAA ทำให้สับปะรดมีขนาดใหญ่และน้ำหนักมาก แต่ข้อเสียคือทำให้ผลแก่ช้า และสับปะรดสุกจากข้างในก่อนที่เปลือกจะเป็นสีเหลือง ขนาดของก้านและแกนจะใหญ่
การชะลอการสุกของสับปะรด การจุ่มผลสับปะรดที่แก่จัดแต่ยังไม่เปลี่ยนสีลงใน NAA โดยไม่ต้องจุ่มส่วนที่เป็นจุก จะทำให้ผลคงความเขียวได้นาน และลดการเน่าได้ 50%
ป้องกันการหลุดร่วงของผลลางสาดและลองกอง พ่น NAA ไปที่ช่อผลลางสาดขณะที่ผลเริ่มเปลี่ยนเป็นสีเหลือง เนื่องจากผลลางสาดตามปกติจะหลุดร่วงได้งาย
NAA ป้องกันการร่วงของมะนาวฝรั่งได้ดีในช่วงที่อากาศเย็นจัด
ในด้านการเพาะเลี้ยงเนื้อเยื่อพืช NAA เป็นออกซินที่มีบทบาทสำคัญในการชักนำให้เกิดแคลลัส และการทำงานร่วมกับไซโตไคนินให้เกิดโซมาติกเอ็มบริโอ
แหล่งข้อมูลอื่น

MSDS เก็บถาวร 2008-07-05 ที่ เวย์แบ็กแมชชีน
Handbook of Plant Physiology
กรด 3-เมทอกซี-4-ไฮดรอกซีฮิปปูริก

| --- | --- |

เลขทะเบียน
เคมสไปเดอร์: 2340857 Y
CompTox Dashboard (EPA): DTXSID50153176 
 InChI InChI=1S/C10H11NO5/c1-16-8-4-6(2-3-7(8)12)10(15)11-5-9(13)14/h2-4,12H,5H2,1H3,(H,11,15)(H,13,14) YKey: LOODYTDRRBLQNH-UHFFFAOYSA-N Y 
คุณสมบัติ
สูตรเคมี: C10H11NO5 
มวลโมเลกุล: 225.19 g/mol   
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
กรด 3-เมทอกซี-4-ไฮดรอกซีฮิปปูริก (อังกฤษ: 3-Methoxy-4-hydroxyhippuric acid) เป็นหนึ่งในแคทีชินเมแทบอไลต์ที่พบในมนุษย์หลังการบริโภคของชาเขียว
ดูเพิ่ม

กรดฮิปปูริก
กบโกไลแอท

| กบโกไลแอท |
| --- | --- |

รูปจำลองของกบโกไลแอท
สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Anura
วงศ์:: Conrauidae
สกุล:: Conraua
สปีชีส์:: C.  goliath
ชื่อทวินาม
Conraua goliath (Boulenger, 1906)


แผนที่แสดงการกระจายพันธุ์
ชื่อพ้อง
 Rana goliath Boulenger, 1906
กบโกไลแอท (อังกฤษ: Goliath frog, 	Giant slippery frog; ชื่อวิทยาศาสตร์: Conraua goliath) เป็นสัตว์สะเทินน้ำสะเทินบกจำพวกกบขนาดใหญ่ชนิดหนึ่ง จัดว่าเป็นกบที่มีขนาดใหญ่ที่สุดในโลกเท่าที่ยังมีการสืบเผ่าพันธุ์อยู่ในปัจจุบัน
โดยกบโกไลแอทมีความยาวเต็มที่ประมาณ 33.2 เซนติเมตร (12.6 นิ้ว) และมีน้ำหนัก  3.25 กิโลกรัม (7.17 ปอนด์) จัดได้ว่ามีน้ำหนักพอ ๆ กับเด็กทารกแรกคลอด เมื่อยังมีสภาพเป็นลูกอ๊อดก็เจริญเติบโตได้อย่างรวดเร็ว
เป็นกบที่กระจายพันธุ์อยู่ตามแม่น้ำที่ไหลเชี่ยวที่มีสภาพพื้นเป็นทราย ในป่าดิบทึบหรือภูเขาในแถบแอฟริกากลาง บริเวณประเทศแคเมอรูนและอิเควทอเรียลกินี  อาศัยอยู่ในแหล่งน้ำที่สะอาดและมีปริมาณออกซิเจนละลายในน้ำสูง  กินอาหารได้หลากหลายทั้ง แมลงชนิดต่าง ๆ เช่น ตั๊กแตน, แมลงปอ รวมถึงกบด้วยกัน, ปู หรือแม้กระทั่งเต่าหรืองูขนาดเล็ก และมีรายงานว่าพบค้างคาวในท้องด้วย มีอายุเต็มที่ 15 ปีในธรรมชาติ และ 21 ปีในที่เลี้ยง
กบโกไลแอท เป็นกบที่ถูกใช้เป็นอาหารบริโภคในท้องถิ่น และจากความใหญ่โตของร่างกาย ทำให้ถูกจับนำมาขายเป็นสัตว์เลี้ยง เป็นที่นิยมสำหรับผู้ที่ชื่นชอบการเลี้ยงสัตว์แปลก อีกทั้งการบุกรุกทำลายป่าและการสร้างเขื่อน ทำให้ปริมาณกบโกไลแอทลดน้อยลง อีกทั้งเป็นกบที่ยังไม่มีกฎหมายคุ้มครอง แต่ทางรัฐบาลแคเมอรูนจำกัดการส่งออกกบโกไลแอทไม่เกิน 300 ตัวต่อปี
แหล่งข้อมูลอื่น

ข้อมูลที่เกี่ยวข้องกับ Conraua goliath ที่วิกิสปีชีส์
แหล่งข้อมูลอื่น > สื่อ

Photos of goliath frogs with people เก็บถาวร 2008-12-02 ที่ เวย์แบ็กแมชชีน at Queensland Frog Society
Conraua golaith at CalPhotos
ฮาร์ตแคชพรีเคียว!

| --- | --- |
ฮาร์ตแคชพรีเคียว!
ハートキャッチプリキュア!
ชื่อภาษาอังกฤษ: HeartCatch Precure!
แนว: สาวน้อยเวทมนตร์, คอมเมดี้, แอคชั่น
อนิเมะ
กำกับโดย: Nagamine Tatsuya
สตูดิโอ:  Toei Animation
ฮาร์ตแคชพรีเคียว! (HeartCatch Precure!) เป็นอนิเมะในซีรีส์ของพริตตี้เคียว ลำดับที่ 7 ผลิตโดย Toei Animation
เนื้อเรื่อง

ฮานาซากิ สึโบมิ นักเรียนชั้น ม.2 ที่ชอบดอกไม้และพืชพันธุ์ต่างๆ มาก ในวันหนึ่งเธอได้เห็นความฝันอันแสนประหลาดต้นไม้ใหญ่ที่ผลิดอกไม้อันงดงาม แต่จู่ๆ ดอกไม้ทั้งหมดได้ร่วงลงมาแล้วมีภูติบินออกมาจากที่นั่น หลายวันต่อมา เบื้องหน้าของสึโบมิที่ย้ายเข้ามาที่โรงเรียนเมียวโด เธอมองเห็นภูติที่พบในความฝันปรากฏตัวขึ้น ภูติตนนั้นได้พูดขอร้องกับสึโบมิว่า "จงเป็นนักรบในตำนานพริตตี้เคียว เพื่อปกป้องต้นไม้ใหญ่แห่งจิตใจด้วย จงทำให้ดอกไม้แห่งจิตใจของทุกคนผลิบานให้ได้" แต่สึโบมิปฏิเสธไปเพราะไม่คิดว่าตัวเองจะทำได้แต่แล้วก็มีศัตรูปรากฏตัวขึ้นช่วงชิง "ดอกไม้แห่งจิตใจ" ของเพื่อนร่วมชั้นคนใหม่ คุรุมิ เอริกะ เพื่อปกป้องดอกไม้แห่งจิตใจของเอริกะ เธอจึงต้องเป็นพริตตี้เคียวเพื่อต่อสู้เท่านั้น
ตัวละครหลัก

เคียวบลอสซั่ม (Cure Blossom) / ซูเปอร์เคียวบลอสซั่ม (Super Cure Blossom) / เรนโบว์เคียวบลอสซั่ม (Rainbow Cure Blossom) / ฮานาซากิ สึโบมิ (Hanasaki Tsubomi)
"บุปผาที่เบ่งบานบนแผ่นดินอันกว้างใหญ่ เคียวบลอสซั่ม!"
สีประจำตัว : "สีชมพู" (   )
"ท่าไม้ตาย"
"Precure Pink Forte Wave!"
"Precure Floral Power Fortissimo!"
"Precure Shining Fortissimo!"
"Blossom Butt Punch!"
"Blossom Shower!"
"Blossom Flower Storm!"
"Precure Double Shoot!"
"Precure Big Explosion!"
"Blossom Impact!"
"Blossom Double Impact!"
"Blossom Screw Punch!"
"Blossom Complete Punch!"
"Blossom Shoot!"
"Precure Impact!"
"Precure Christmas Impact!"
"Precure HeartCatch Orchestra!"
เคียวมารีน (Cure Marine) / ซูเปอร์เคียวมารีน (Super Cure Marine) / เรนโบว์เคียวมารีน (Rainbow Cure Marine) / คุรุมิ เอริกะ (Kurumi Erika)
"บุปผาที่ปลิวไสวในสายลมแห่งท้องทะเล เคียวมารีน!"
สีประจำตัว : "สีน้ำเงิน" (   )
"ท่าไม้ตาย"
"Precure Blue Forte Wave!"
"Precure Floral Power Fortissimo!"
"Precure Shining Fortissimo!"
"Marine Shoot!"
"Marine Impact!"
"Marine Dive!"
"Precure Double Shoot!"
"Precure Big Explosion!"
"Marine Dynamite!"
"Precure Forehead Punch!"
"Precure Impact!"
"Precure Christmas Impact!"
"Precure HeartCatch Orchestra!"
เคียวซันไชน์ (Cure Sunshine) / ซูเปอร์เคียวซันไชน์ (Super Cure Sunshine) / เรนโบว์เคียวซันไชน์ (Rainbow Cure Sunshine) / เมียวโดอิน อิทสึกิ (Myoudouin Itsuki)
"บุปผางดงามที่อาบแสงอาทิตย์อันอบอุ่น เคียวซันไชน์!"
สีประจำตัว : "สีเหลือง" (   ), "สีทอง" (   )
"ท่าไม้ตาย"
"Precure Gold Forte Burst!"
"Precure Floral Power Fortissimo!"
"Precure Shining Fortissimo!"
"Sunflower Aegis!"
"Sunflower Aegis Impact!"
"Sunflower Protection!"
"Sunshine Flash!"
"Precure Impact!"
"Sunshine Dynamite!"
"Precure HeartCatch Orchestra!"
เคียวมูนไลท์ (Cure Moonlight) / ซูเปอร์เคียวมูนไลท์ (Super Cure Moonlight) / เรนโบว์เคียวมูนไลท์ (Rainbow Cure Moonlight) / สึคิคาเงะ ยูริ (Tsukikage Yuri)
"บุปผาที่ส่องสว่างใต้แสงจันทรา เคียวมูนไลท์!"
สีประจำตัว : "สีม่วง" (   ), "สีเงิน" (   )
"ท่าไม้ตาย"
"Precure Silver Forte Wave!"
"Precure Floral Power Fortissimo!"
"Moonlight Reflection!"
"Moonlight Silver Impact!"
"Precure HeartCatch Orchestra!"